טיילור סוויפט בהופעה: Reputation

"טיילור סוויפט בהופעה: Reputation" הוא סרט הופעה בבימויו של פול דוגדייל. הוא הופץ ב-31 בדצמבר 2018, אך ורק דרך נטפליקס. הסרט עוקב אחר הופעתה של הזמרת-יוצרת האמריקאית טיילור סוויפט, באצטדיון AT&T בארלינגטון, טקסס, שהתקיימה במסגרת סיבוב ההופעות החמישי שלה, "Reputation Stadium Tour". סוויפט הודיעה במדיה החברתית ביום הולדתה (13 בדצמבר), כי סרט בכיכובה יופץ ברחבי העולם בשיתוף עם נטפליקס בערב השנה החדשה. הוא צולם ביום האחרון של סיבוב ההופעות בצפון אמריקה. הסרט זכה לשבחים ואף הועמד לפרסים בטקסים שונים בענף הקולנוע. בשנת 2017 הוציאה סוויפט את האלבום המצליח Reputation, שהפך לאחד מהאלבומים המצליחים ביותר בכל הזמנים, כאשר נמכר בשבוע אחד בלמעלה מ-1.2 מיליון עותקים בארצות הברית בלבד, והיה לאחד מהאלבומים הבודדים בהיסטוריה שהצליחו לעשות זאת. בעולם, נמכר האלבום בלמעלה משני מיליון עותקים בשבוע צאתו, ובין רגע הפך לאלבום הנמכר השני ביותר בשנת 2017 ולאחד מהאלבומים הנמכרים ביותר של העשור השני של המאה ה-21. בהמשך, יצאה לסיבוב ההופעות העולמי "Reputation Stadium Tour", שגרף 345.7 מיליון דולר ונחשב לאחד מסיבובי ההופעות הרווחיים והמצליחים ביותר בכל הזמנים ולסיבוב ההופעות המצליח ביותר של אישה בשנת 2017. כמו כן, הפך לסיבוב ההופעות הרווחי ביותר בכל הזמנים מהכנסות שנצברו בארצות הברית ואמריקה הצפונית. Taylor Swift: Reputation Stadium Tour זכה לשבחים נרחבים עם צאתו, ומבקרים רבים כינו אותו כ"מנוצח" ו"בלתי נשכח". מבקרי המוזיקה שיבחו את עבודות הצילום של הבמאי פול דוגדייל, את ההתרגשות של הקהל ואת ההפקה שהייתה מעורבת בהופעה שצולמה. רוב שפילד מרולינג סטון כתב כי "הסרט מנציח את סיבוב ההופעות הטוב ביותר שלה באותה העת" ואף החמיא לעובדה שאף על פי שסוויפט הופיעה באצטדיון מלא בקהל, היא עדיין הצליחה לשמור על האינטימיות של השירים שלה. אמנדה פטרוסיץ' מניו יורקר תיארה את הסרט כ"סוף של עידן", וסברה כי הסרט "ייחשב בקרוב כמוצג במוזיאון או כעדות לאריכות החיים הארוכה של טיילור סוויפט". דניס וורנר מבילבורד אמר כי הסרט "מאיר את כוחה ומסירותה של הזמרת כאמנית". עוד הוא הצהיר, כי הסרט "מאפשר לך כצופה, להרגיש יותר את התחושה של הזמרת כמבצעת - ולחוות עד כמה שהכול מבוים בעדינות" והעריך את סוויפט שנתנה "מבט מדהים על עולמה כאחד האדם. היא ללא ספק בין המבצעים הגדולים ביותר". בנג'מין סמית' מניו יורק פוסט כינה אותו כ"אינטימי באירוע לא אישי" והוסיף כי "היא תעמוד במבחן הזמן יותר מכל מלכות הפופ האחרות שפרצו מאז תחילת המאה ה-21", וציין את הסיבה: "סוויפט היא אולי היחידה שהבינה את הדרך להפוך את המוזיקה שלה למשהו יותר מפופ בלבד". נרדין סעד מלוס אנג'לס טיימס, שהחמיאה לקשר של סוויפט עם מעריציה, הצהירה כי "כוחה של הכוכבת זוכת 10 פרסי גראמי, ללא ספק עושה את הסרט שווה לצפייה". בכלכליסט נכתב כי "ילדות חמודות ואמהותיהן, BFFs נרגשות וגייז שעוד לא מתגלחים שמלווים בידידה הטובה ביותר שלהם מרכיבים יחד 60 אלף מעריצים שזכו להנצחה בסרט ההופעה של טיילור סוויפט שעלה בערב הסילבסטר לנטפליקס, והיה אחד האירועים הטלוויזיוניים המדוברים של השבוע. הסרט צולם באצטדיון פוטבול בטקסס, והוא מתעד את ההופעה האחרונה בארה”ב של סיבוב ההופעות “Reputation”, שמחזיק בתואר סיבוב ההופעות האמריקאי הרווחי ביותר בהיסטוריה". קייטי קולינס מ-CNET סברה כי הסרט "משמש כתזכורת שלא משנה מה יקרה עוד, הכוכב של סוויפט לא ייכחד". בנוסף לכך, היא שיבחה את התלבושות והריקודים וכינתה את השמחה של סוויפט כ"תוססת" והחמיאה לעבודות הצילום. ניקולס האוטמן מ-US Weekly שיבח גם הוא את עבודת הצילום וציין לחיוב את ה"ההיסטריה והבכי שהקהל היה שרוי בו בעת שראה את האלילה שלו על הבמה". קלואי גילק מ-Uproxx, כינתה את הסרט כ"תיעוד מופתי של האנרגיה הקסומה במופע פופ" ו"כמכתב אהבה לקהל בהופעותיה, ולמעריציה", תוך שהיא מצהירה כי הסרט "מכבד את השמחה הקדושה מההופעה שלה באותו הלילה, והאנשים שגרמו לזה לקרות". בהמשך לדבריה, היא שיבחה את עבודות הצילום ואמרה "המצלמה הצליחה לתפוס את ההיקף העצום של הבמה מכל זווית" וציינה לחיוב את העובדה כי בעריכת הסאונד השתיקו את הקהל על מנת שיהיה אפשר לשמוע את סוויפט טוב יותר. להלן תשעה עשר השירים שהופיעו במהלך הסרט: "טיילור סוויפט בהופעה: Reputation", במסד הנתונים הקולנועיים IMDb (באנגלית) "טיילור סוויפט בהופעה: Reputation", באתר נטפליקס "טיילור סוויפט בהופעה: Reputation", באתר AllMovie (באנגלית) "טיילור סוויפט בהופעה: Reputation", באתר Rotten Tomatoes (באנגלית) "טיילור סוויפט בהופעה: Reputation", במסד הנתונים הקולנועיים KinoPoisk (ברוסית) "Taylor Swift reputation Stadium Tour | Netflix Official Site". Netflix (באנגלית). נבדק ב-2019-09-28.{{cite web}}: תחזוקה - ציטוט: url-status (link) Taylor Swift: Reputation Stadium Tour, נבדק ב-2020-07-29 Tangcay, Jazz (9 בדצמבר 2019). "'The Irishman,' 'Once Upon a Time,' 'The Mandalorian' Among Art Directors Guild Nominations". Variety. נבדק ב-10 בדצמבר 2019. {{cite web}}: (עזרה) Pre-Orders for Taylor Swift's 'Reputation' Reach More Than 400,000 Units, Billboard, ‏2017-11-03 Taylor Swift Schools the Music Industry Once Again, While Streaming Services Wring Their Hands, Billboard, ‏2017-11-22 Billboard 200 Albums - Year-End, Billboard Taylor Swift Closes Reputation Stadium Tour with $345 Million, Billboard, ‏2018-12-06 Rob Sheffield, Rob Sheffield, Taylor Swift's 'Reputation' Film Shows Why She's One of the All-Time Greats, Rolling Stone, ‏2018-12-31 (באנגלית אמריקאית) Amanda Petrusich, Taylor Swift’s Netflix Special Is the End of an Era, The New Yorker (באנגלית אמריקאית) Taylor Swift Knows All Too Well How to Put on a Masterful Performance: Netflix Doc Review, Billboard, ‏2018-12-31 ‘Taylor Swift Reputation Stadium Tour’ Is An Intimate Document Of An Impersonal Event, Decider, ‏2019-01-04 (באנגלית אמריקאית) Facebook, Twitter, Show more sharing options, Facebook, Twitter, Review: Taylor Swift's Netflix special gives fans a reason to stay in on New Year's Eve, Los Angeles Times, ‏2018-12-31 (באנגלית אמריקאית) דנה קסלר, טיילור סוויפט - תראי מה גרמת לי לכתוב, באתר כלכליסט, 7 בינואר 2019 Katie Collins, Taylor Swift's Reputation tour lives forever and ever on Netflix, CNET (באנגלית) Review: Taylor Swift’s Netflix Special Is an ‘Unforgettable’ NYE Gift, Us Weekly, ‏2018-12-31 (באנגלית אמריקאית) Taylor Swift’s Netflix Special Illustrates The Joy Of Pop Concerts, UPROXX, ‏2019-01-08 (באנגלית אמריקאית)